**Ambitiøs industritekniker(voksen)lærling søges**

Har du en drøm om at kombinere dine håndværksmæssige færdigheder med den nyeste teknologi, og sætter du en ære i at levere en god kvalitet og stor præcision i dit arbejde, er en industriteknikeruddannelse hos Bonnet Maskinfabrik helt sikkert det rette valg.

**Virksomheden:**

Bonnet Maskinfabrik er en 100% ordreproducerende virksomhed med speciale indenfor fremstilling af tand- og kædehjul samt diverse specialopgaver. Derudover udfører vi underleverandørarbejde indenfor CNC drejning og fræsning til et meget bredt udsnit af den danske metalindustri. Bonnet Maskinfabrik har eksisteret i snart 130 år. Læs mere på www.bonnet.dk og Facebook.com/BonnetMF

**Uddannelsen:**

Uddannelsen varer 3½-4 år og varierer mellem skole og praktik i vores virksomhed. Du kan læse mere om uddannelsesforløbet på [www.industritekniker.nu](http://www.industritekniker.nu) Da branchen er i konstant udvikling, kan en uddannelse som industritekniker være et springbræt for din videre karriere som f.eks. maskinmester, produktions teknolog, professionsbachelor i teknologi eller driftsteknolog indenfor offshore. En fastansættelse hos os kunne også være en mulighed.

**Jobbet:**

Betjening og programmering af robotstyrede maskiner, tandhjulsmaskiner, CNC drejebænke og bearbejdningscentre.

**Din profil:**

* Afsluttet 9. eller 10. klasse med minimum 2 i karakter i dansk og matematik
* Arbejdsom, loyal, stabil og ansvarsbevidst
* Du sætter en ære i at løse dine opgaver til perfektion
* Du har gode samarbejdsevner – samtidig med at du kan arbejde selvstændigt
* Du er lærenem, ambitiøs og engageret

**Vi tilbyder:**

* Et udfordrende job med selvstændigt ansvar
* Gode muligheder for personlig og faglig udvikling
* Gode fysiske rammer samt et godt og uformelt arbejdsmiljø med korte beslutningsveje
* Engagerede og kompetente kollegaer
* En virksomhed i vækst og løbende udvikling
* Områdets mest avanceret maskinpark

**Er du nysgerrig?**

Hvis ovenstående har vakt din interesse, bedes du sende din ansøgning snarest muligt til Lars Bo Emtkjær larsbo@bonnet.dk. Vi ansætter så snart, vi har den rette kandidat.